stanford-oval/wikipedia huggingface dataset:
Suomen intialaiset

| Suomen intialaiset |
| --- | --- |
Väkiluku:  10 487¹ (2022)
Kielet:  Intian kielet, englanti, suomi
Uskonnot:  hindulaisuus, kristinusko, sikhiläisyys
 Huomautukset                          ¹ väestö kansalaisuuden mukaan. 
Suomen intialaiset ovat Suomessa asuvia intialaistaustaisia henkilöitä. Intian kielellisen ja kulttuurisen monimuotoisuuden vuoksi intialaisten lukumäärää Suomessa ei voi arvioida kielellisin perustein. Intialaiset muodostivat vuonna 2022 kansalaisuuden perusteella viidenneksi suurimman ulkomaalaistaustaisen väestöryhmän virolaisten, venäläisten, irakilaisten ja kiinalaisten jälkeen. Intialaisten lukumäärä Suomessa on kasvanut nopeasti 2000-luvulla, pääasiassa työperäisen maahanmuuton seurauksena. Suomi on tavoitellut helpotusta työvoimapulaansa houkuttelemalla intialaista työvoimaa. Intiaa on pidetty yhtenä tärkeimmistä kärkikohdemaista kansainvälisten osaajien houkuttelemisessa Suomeen. Syitä tähän ovat Intian väestön hyvä koulutustaso ja suuri väkiluku.
Valtaosa Suomen intialaisista asuu pääkaupunkiseudulla, jonne heitä houkuttelee kansainväliset työmahdollisuudet ja koulut. Intialaistaustaiset ovat muuttaneet Suomessa erityisesti Espooseen, jossa heitä asuu melkein 3 000. Espoossa intialaisten suosimia asuinalueita ovat erityisesti Suurpelto ja Olari. Espoossa sijaitsee hindutemppeli, intialainen ruokakauppa ja elokuvateatterissa järjestetään Bollywood-näytöksiä. Suomen intialaisilla on omia pienempiä yhteisöjä, jotka jakautuvat kotiosavaltioiden ja muiden tekijöiden perusteella.
Suomesta löytyy muutamia intialaisperäisiä uskonnollisia yhdyskuntia. Sikhien gurdwara sijaitsee Helsingissä Sörnäisillä. Varhaisimmat hindulaiset maahanmuuttajat saapuivat Suomeen Intiasta 1990-luvulla. Pitkään ainoa Suomessa toimiva hindutemppeli oli Krishna-liikkeen (ISKCON) hallinnoima, ja liike vastasi hindulaisesta uskonnonopetuksesta. Sen seurauksena useat hindulaiset maahanmuuttajat osallistuvat liikkeen toimintaan, vaikka olisivat todennäköisesti kotimaissaan valinneet toisen hindulaisen temppeliyhteisön. Malmin Krishna-temppeli on Helsingissä toimiva ISKCON-hindutemppeli, joka järjestää useita hindulaisia uskonnollisia juhlia. Malmilla toimii myös Sri Lankasta ja Intiasta kotoisin olevien tamilien Suomen Hindut -yhdyskunnan temppeli.
Suomen ja Intian välinen vuodesta 1949 toiminut ystävyysseura, Suomi-Intia-Seura, pyrkii toimimaan yhdyssiteenä Suomessa asuvien intialaisten välillä. Seura on järjestänyt vuosittaisia Intia-päiviä ja intialaisia juhlia kuten diwali. Sittemmin Intia-päivän järjestämisvastuu on siirtynyt Intian suurlähetystölle ja sen alaisuudessa toimivalle vuonna 2020 perustetulle Friends of India and Finland -kattojärjestölle, joka edustaa 16 intialaisjärjestöä.
Suikerolevät

| Suikerolevät  |
| --- | --- |
 Caulerpa racemosa
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Kaari::  Varsinaiset viherlevät Chlorophyta
Luokka::  Bryopsidophyceaee
Lahko::  Bryopsidales
Heimo::  Caulerpaceae
Suku::  Suikerolevät Caulerpa  J. V. F. Lamouroux 1809
Katso myös
   Suikerolevät Wikispeciesissä   Suikerolevät Commonsissa 
Infobox OKVirheellinen NIMI-arvo: 
Suikerolevät (Caulerpa) on viherleviin kuuluva makrolevien suku. Siihen kuuluu ainakin 194 lajia. Niissä on erikoistuneita osia: värittömät juurimaiset karvat joilla ne tarttuvat alustaansa, pitkät, joskus haarovat varret ja niistä erkanevia lehtimäisiä ulokkeita. Jotkin lajit, esimerkiksi C. racemosa, kasvavat eri olosuhteissa eri muotoisiksi. Jotkin lajit ovat yksikotisia, toiset kaksikotisia. Joistakin lajeista erottuu myrkyllistä ainetta, caulerpisiinia.
Suikerolevien lajeja tavataan maailman trooppisilla ja subtrooppisilla merialueilla, pintavesistä aina 50 metrin syvyyteen asti. Joitakin lajeja on myös Välimerellä ja Australian lauhkeilla alueilla. Eniten eri lajeja on Australian eteläpuolisilla merialueilla.
Joitakin lajeja pidetään meriakvaarioissa, sillä ne sitovat vedestä tehokkaasti fosfaatteja ja nitraatteja, ja ne voivat olla koristeellisen näköisiä. Jos näitä ravinnonpoistajaleviä kasvatetaan erillisessä leväosastossa, Chaetomorpha on helppohoitoisempi vaihtoehto ravinteiden poistoon kuin suikerolevät, sillä se on myrkytön eikä sillä ole taipumusta äkillisiin joukkokuolemiin. Suikerolevän massa saattaa päätyä suvullisen lisääntymisen vaiheeseen, jolloin se laskee paljon sukusoluja, ja vihermassa mätänee kerralla päästäen veteen ravinteita ja myrkyllisiä aineita.
Aiheesta muualla

iNaturalist: Suikerolevät (Caulerpa)
ITIS: Caulerpa (englanniksi)
Global Biodiversity Information Facility (GBIF): Caulerpa (englanniksi)
National Center for Biotechnology Information (NCBI): Caulerpa (englanniksi)
UniProt, Taxonomy: Caulerpa (englanniksi)
J. P. Vidal, D. Laurent, S. A. Kabore, E. Rechencq, M. Boucard**, J. P. Girard, R. Escale and J. C. Rossi: Caulerpin, Caulerpicin, Caulerpa scalpelliformis: Comparative Acute Toxicity Study, Botanica Marina, Vol. XXVII, pp. 533-537, 1984 (pdf) (englanniksi)
Silhouette

| ”Silhouette” Amoral |
| --- | --- | --- |

Singlen tiedot
 Albumilta: Beneath
 Julkaistu: 12. syyskuuta 2011
 Formaatti: digi
 Tyylilaji: heavy metal
 Kesto: 04.00
 Levy-yhtiö: Imperial Cassette
Amoralin muut singlet
| ”Same Difference” 2011 | ”Silhouette” 2011 | ”If Not Here, Where?” 2013 |
”Silhouette” on helsinkiläisen metalliyhtye Amoralin viides single. Se julkaistiin digitaalisesti 12. syyskuuta 2011.
Kappaleet

Silhouette – 04.00
Kokoonpano

Ari Koivunen – laulu
Ben Varon – kitara
Masi Hukari – kitara
Pekka Johansson – basso
Juhana Karlsson – rummut
Suikeroalpi

| Suikeroalpi |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophyta
Kladi::  Koppisiemeniset Magnoliophytina
Kladi::  Aitokaksisirkkaiset
Lahko::  Ericales
Heimo::  Esikkokasvit Primulaceae
Suku::  Alvet Lysimachia
Laji::  nummularia
Kaksiosainen nimi
 Lysimachia nummularia  L. 
Katso myös
   Suikeroalpi Wikispeciesissä   Suikeroalpi Commonsissa 
Infobox OKNimi-testi OKIUCN-testi OK: 
Suikeroalpi (Lysimachia nummularia) on alpien (Lysimachia) sukuun kuuluva maassa suikerteleva kasvi.
Suikeroalpi kukkii heinäkuusta syyskuuhun keltaisin kukin. Kukat ovat leveydeltään 2–3 senttimetriä. Lehdet ovat pyöreitä ja kasvavat pareittain vastakkaisesti. Varsi kasvaa noin 50–160 senttimetriä pitkäksi. Suikeroalpi muodostaa rönsyjensä avulla laajoja maanmyötäisiä kasvustoja.
Suikeroalpia tavataan Keski- ja Etelä-Euroopassa. Se on luokiteltu elinvoimaiseksi. Ihmisen mukana suikeroalpi on levinnyt myös Pohjois-Amerikkaan. Suomessa lajia ei tavata alkuperäisenä, mutta se on levinnyt paikoitellen Etelä- ja Pohjois-Suomessa viljelykarkulaisena luontoon.
Suikeroalpia käytetään maanpeitekasvina etenkin siellä, missä nurmikon leikkaaminen olisi hankalaa, kuten luiskissa ja pensaiden alla. Laji on helppohoitoinen, ja se viihtyy varjoisilla ja puolivarjoisilla paikoilla. Tieteellinen nimi nummularia (latinan sanasta 'nummus', kolikko), samoin kuin ruotsalaiset penningblad, mynt-lysing ja penningarv sekä englanninkielinen nimi moneywort ja saksankielinen Pfennigkraut, tulee vaikutelmasta, että lehdet muodostavat kasan kolikoita.
Aiheesta muualla

Suomen Lajitietokeskus: Suikeroalpi – Lysimachia nummularia
Pohjolan kasvien pauloissa: Lysimachia nummularia – suikeroalpi
Pinkka – Lajintuntemuksen oppimisympäristö: Suikeroalpi (Lysimachia nummularia)
Kasviatlas 2022: Suikeroalven (Lysimachia nummularia) levinneisyys Suomessa.
Luopioisten kasvisto: Suikeroalpi (Lysimachia nummularia)
Puutarha.net: Suikeroalpi (Lysimachia nummularia)
Stronghold (pelisarja)

| Stronghold |
| --- | --- |
Kehittäjä:  Firefly Studios
Aiheesta muualla
MobyGames
Lisää peliartikkeleitaVideopelien teemasivulla
Stronghold on Firefly Studiosin luoma linnanrakentelupelisarja. Seuraavat asiat pätevät kaikissa sarjan peleissä.
Tietyn ison alueen sisällä saa rakennella vapaasti linnaansa sellaiseksi kuin itse haluaa. Rakennuksia on aina resurssintuotantorakennuksista parakkien kautta muureihin, torneihin ja portteihin. Rakennuksiin tarvitaan puuta, parakkiin, muureihin, torneihin ja portteihin kiveä ja joihinkin, kuten kirkkoihin, sen lisäksi kultaa.
Resursseja ovat kulta, kivi, rauta, puu, ruoka ja asukkaat.
Ruokaa tarvitaan pitämään kansa tyytyväisenä joten valtavaa kansaa ei voi kasvattaa, sillä asukasmäärän kasvaessa myös kulutus kasvaa. Sen sijaan armeijan ylläpito ei vaadi asukkaita, ruokaa tai kultaa, joten pelaaja voi varustaa valtavan armeijan. Asukkailta saa kultaa verottamalla, mutta asukkaat eivät tietenkään siitä pidä, joten täytyy varovasti vuorotella verotusten ja miellyttävien asioiden (uskonto, ruoan määrä sekä alkoholi) välillä. Asukkaita tarvitaan työläisiksi ja sotilaiksi.
Tyytyväisyydellä ei itsellään ole mitään merkitystä, mutta kansan ollessa tyytymätön osa heistä lähtee pois, jolloin ei ole niin monia asukkaita jäljellä joista tehdä työläisiä ja sotilaita.
Armeija koostuu yksilöistä, ja niitä on paljon erilaisia. Kaikilla on omat vahvuutensa ja heikkoutensa, ja näitä oikein käyttämällä selviää hyvin heikollakin armeijalla. Armeija tarvitsee kultaa ja puuta tai rautaa riippuen sotilastyypistä. Aseet ja haarniskat tehdään pajoissa, joten kestää kauan ennen kuin saa ison armeijan.
Kuljettaakseen tavaroita paikasta toiseen työläisten täytyy kulkea koko matka paikasta toiseen, joten rakennukset kannattaa sijoittaa lähelle toisiaan ja varastoa.
Pelisarja

Stronghold
Stronghold: Crusader
Stronghold: Crusader Extreme
Stronghold 2
Stronghold 2: Legends
Aiheesta muualla

Firefly Studiosin kotisivu
Pelisarja MobyGamesissä (englanniksi)
Steve Christian

Steven ”Steve” Raymond Christian (s. 26. kesäkuuta 1951) oli Pitcairnin pormestari vuosina 1999–2004. Hän joutui vuonna 2004 kuuden muun pitcairnilaismiehen kanssa syytteisiin naisiin ja lapsiin kohdistetuista pitkään jatkuneista seksuaalirikoksista. Christian tuomittiin viidestä raiskauksesta.
Christian on HMS Bountyn kapinaa vuonna 1789 johtaneen Fletcher Christianin jälkeläinen.
Christianin sisko Brenda nousi vuonna 2004 siirtymäkauden pormestariksi, kunnes viran otti täyttääkseen Jay Warren.
Suopunki

Suopungin aihio: kireäksi punottu 3-säikeinen hamppunaru
Suopungin tervausta lämmitetyllä tervalla
Suopunki vyyhdettynä heittoa varten
Tätä kannetaan olalla kun lähdetään erotukseen
Suopunki (esp. lasso, mongoliaksi ja venäjäksi arkan, nenetsiksi tynzei) on poronhoidossa porojen kiinniottoon käytetty heittopaula.
Suopunki on noin 12–20 metriä pitkä ja yleensä noin 6–8 mm paksu naru, joka on punottu huomattavasti tavallista narua tiukemmaksi. Yleisimmin naru on tehty hampusta, puuvillasta tms. luonnonkuidusta, mutta niitä tehdään myös nahkasta palmikoimalla. Pituudessa ja paksuudessa on alueellista ja käyttömieltymyksistä johtuvaa vaihtelua. Naru yleensä tervataan ja tervaus tekee siitä jäykemmän ja estää narua sykertymästä sekä suojaa kastumiselta. Narun jäykkyyteen vaikuttaa punonnan kireys, naruun imeytetyn tervan määrä ja lisäaineet kuten vahat tai rasvat. Terva jäykistyy kylmällä ilmalla ja narun jäykkyys saa silmukan aukeamaan heiton aikana. Nykyisin käytetään yleisesti myös kumista tehtyä suopunkia. Hyvin tavallista on, että yhdellä poromiehellä on erilaisia suopunkeja, joista toiset toimivat hyvin pakkasella, toiset taas paremmin lämpimällä säällä. Suopungin heittopäässä on kaksireikäinen sarviluusta tai nykyisin myös muovista tehty köyden juoksusilmukkaa vastaava reikälevy, kiela, jonka suuremman reiän kautta suopungin kiristyvä silmukka kulkee. Naru lukittuu kielan pienemmän reiän taakse solmulla ja naru voi vapaasti pyöriä reiässä, jolloin narussa oleva kierre pääsee purkautumaan. Suopunki vyyhdetään ja heitetään poron sarviin tai kaulaan.  Joskus suopunki tarttuu myös poron koparaan.
Suopunkia käytetään yleisimmin poroerotuksessa aitaukseen ajettujen porojen joukosta halutun yksilön kiinniotossa. Suopunkia tosin korvaa nykyisin helpompi tapa, ohuen riu'un kärkeen kiinnitetty nuorasilmukka, vimpa eli vimpain, jolla haluttu poro silmustetaan kiinni. Tapa on helppo ja tarkka. Vältytään suopungin harhaheitoilta. Myös vimman käyttö on vähentynyt nykyisin, koska poroaidat pyritään nykyisin rakentamaan niin että emäaidasta on helppo ajaa poroja pienempään aitaan, jossa porot voidaan ottaa helposti kiinni suoraan sarvesta tai sorkasta.
Eteläisellä poronhoitoalueella käytetään yleisesti hyvin pitkää (n. 25–30 m) ja melko ohutta, vain noin 5–6 mm paksua käsittelemätöntä puuvillasta punottua suopunkia, jolla ripataan poroja metsästä siten, että kelkkajäljelle asetetaan poljin eli ansasilmukka ja toinen pää suopungista sidotaan keppiin ja mies jää kepin kanssa vahtiin. Toinen mies ajaa poroa niin että se kulkee polkimen kautta ja vahtiin jäänyt mies nykäisee keppiä heilauttamalla suopungin poron jalkaan.
Soihdut

| Soihdut |
| --- | --- |
 Kartiosoihtu (Asphodelus ramosus)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophyta
Luokka::  Yksisirkkaiset Liliopsida
Lahko::  Asparagales
Heimo::  Soihtukasvit Asphodelaceae
Suku::  Soihdut Asphodelus  L.
Katso myös
   Soihdut Wikispeciesissä   Soihdut Commonsissa 
Infobox OKNimi-testi OK: 
Soihdut eli valkosoihdut (Asphodelus) on soihtukasvien heimoon kuuluva kasvisuku.
Sukuun kuuluu noin 20 lajia, jotka kasvavat luonnonvaraisina lähinnä Välimeren ympäristössä, mutta myös muualla Euroopassa, Aasiassa ja Pohjois-Afrikassa.
Soihtulajeja

vitisoihtu eli valkosoihtu (Asphodelus albus)
marokonsoihtu (Asphodelus ayardii)
pillisoihtu (Asphodelus fistulosus )
välimerenpillisoihtu (A. fistulosus subsp. fistulosus)
madeiranpillisoihtu (A. fistulosus subsp. madeirensis)
kartiosoihtu (Asphodelus ramosus )
välimerenkartiosoihtu (A. ramosus subsp. distalis)
espanjankartiosoihtu (A. ramosus subsp. ramosus)
putkisoihtu (Asphodelus tenuifolius)
Specialized Bicycle Components

| Specialized Bicycle Components, Inc>  |
| --- | --- |

Perustettu:  1974
Toimitusjohtaja:  Mike Sinyard
Kotipaikka:  Morgan Hill, Kalifornia
Toimiala:  polkupyörät
Tuotteet:  polkupyörät ja niiden komponentit
Kotisivu:  www.specialized.com
Infobox OKVirheellinen NIMI-arvo: 
Specialized Bicycle Components, Inc., yleisesti Specialized, on yhdysvaltalainen polkupyörävalmistaja. Yrityksen perusti Mike Sinyard vuonna 1974 ja sen pääkonttori sijaitsee Morgan Hillissä Kaliforniassa.
Specialized sponsoroi Boels-Dolmans, Bora-Hansgrohe ja Quick-Step Floors -ammattilaispyörätalleja kaudella 2017.
Aiheesta muualla

Kuvia tai muita tiedostoja aiheesta Specialized Bicycle Components Wikimedia Commonsissa
Yrityksen verkkosivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Specialized Bicycle Components
Käännös suomeksi
Sodankylän kansantalo

| Sodankylän kansantalo |
| --- | --- |

Sijainti:  Sodankylä
Valmistumisvuosi:  1. talo: 1906 2. talo: 1947
Rakennuttaja:  Sodankylän Yhteistyö Oy
Omistaja:  Sodankylän Yhteistyö Oy
Runkorakenne:  lauta ja kivi
Kerrosluku:  1,5
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Sodankylän kansantalo, sisäkuva 5.3.1960
Sodankylän kansantalo on Sodankylän kyläkeskuksessa sijaitseva työväentalo.
Historia

Ensimmäinen työväentalo on rakennettu vuonna 1906. Uusi talo on rakennettu vuonna 1947 ja siihen on tehty laajennuksia vuonna 1964. Talo on rakennettu talkoilla ja rahoitettu lainoilla ja keräyksillä. Talon piirustukset on KTL:nselvennä Lapin piirijärjestön arkistossa.
Rakennus

Vuonna 1947 rakennettu talo on lauta- ja kivirunkoinen. Ulkoseinät ovat lautaa ja tiiltä. Sisäseinät ja sisäkatto ovat lastulevyä. Ovia, ikkunoita ja kuisteja on uusittu vuonna 1964. Talossa on öljykeskuslämmitys. Vesijohto ja viemäri on vuodelta 1964. Talossa on juhlasali näyttämöineen, ravintola, keittiö, kaksi kerho- ja kokoushuonetta, eteinen ja huoneen ja keittiön asunto.
Toimintaa työväentalolla

Talo on ollut omassa käytössä sekä vuokrattuna ulkopuolisille. Siellä on järjestetty kokouksia, nuorisotoimintaa, tansseja, elokuvia, bingoa, urheiluharjoituksia, teatteria ja juhlia.(1982)
Rockefeller-yliopisto

Founder's Hall
Rockefeller-yliopisto (engl. Rockefeller University) on yksityinen yhdysvaltalainen yliopisto, jonka painopistealue on biolääketieteen perustutkimus. Yliopisto tarjoaa normaalin opiskelumahdollisuuden lisäksi jatko-opiskelumahdollisuuksia. Se sijaitsee New Yorkissa Manhattanin Upper East Sidella. Sen nykyinen rehtori on Paul Nurse.
Kaikkiaan 23 yliopistossa opiskellutta henkilöä on palkittu Nobelilla.
Yliopisto on monen merkittävän tieteellisen läpimurron tyyssija. Rockefellerin tutkijat ovat muun muassa selvittäneet, että DNA on perinnöllisyyden kemiallinen perusta, löytäneet veriryhmät, osoittaneet, että virukset voivat aiheuttaa syöpää, perustaneet nykyaikaisen solubiologian, selvittäneet vasta-aineiden rakenteet, kehittäneet heroiiniriippuvaisten metadonihoidon, suunnitelleet AIDS-cocktailin eli lääkehoidon AIDSiin ja tunnistaneet painonsäätelyyn vaikuttavan hormonin leptiinin.
Historia

Alkuperäinen Rockefeller Institute for Medical Researchin perustaja 1901 oli öljjypohatta ja hyväntekijä John D. Rockefeller, joka oli aiemmin perustanut Chicagon yliopiston vuonna 1889. Rockefellerin suku on pitänyt vahvat yhteydet oppilaitokseen koko sen historian ajan. Esimerkiksi David Rockefeller on sen kunniapuheenjohtaja ja elinikäinen johtokunnan jäsen. Oppilaitos muutti nimekseen Rockefellerin yliopisto 1965 laajennettuaan tehtäväänsä opetukseen.
Instituutin perustamisaikaan 1901 sen johtaja oli Simon Flexner.
Lyhyesti > Yliopiston piiriin kuuluu

>70 laboratoriojohtajaa
190 tutkijaa ja kliinikkoa
360 tohtorintutkinnon suorittaneita tutkijoita
1 000 muu henkilöstö
150 väitöskirjatason opiskelijaa
50 lääketieteen ja filosofian tohtoriksi valmistunutta opiskelijaa
890 entistä opiskelijaa
(likimääräisiä lukuja)
Palkittuja > Laskerin palkinnon saaneet

lääketieteen perustutkimuksesta
Kliinisestä tutkimuksesta:
Erityissaavutuksista lääketieteen alalla:
Palkittuja > Yhdysvaltain kansallisen tiedeakatemian jäsenet

‡ Ulkomaisia jäseniä
Opettajakunnan historia

1970-luvun puolivälissä Rockefellerin yliopiston onnistui houkutella muutamia merkittäviä humanististen tieteiden edustajia, joista merkittävimpiin kuului huomattava loogikko, kielen filosofi ja Ludwig Wittgensteinin työn tulkitsija Saul Kripke. Viime vuosina on lääketieteen palkinnon yliopiston opettajakuntaan kuuluva saanut 1999, 2000 ja 2001, ja Nobelin kemianpalkinnon 2003.
Kirjallisuutta

Chernow, Ron. Titan: The Life of John D. Rockefeller, Sr., London: Warner Books, 1998.
Hanson, Elizabeth. The Rockefeller University Achievements: A Century of Science for the Benefit of Humankind, 1901–2001. New York: The Rockefeller University Press, 2000.
Rockefeller, David. Memoirs, New York: Random House, 2002.
Aiheesta muualla

Wikimedia Commonsissa on kuvia tai muita tiedostoja aiheesta .
The Rockefeller University
The Rockefeller University Newswire (Arkistoitu – Internet Archive)
The Rockefeller University Hospital
The Rockefeller University Press
Natural Selections (epävirallinen Rockefellerin yliopiston tiedote)
Stade de Houmet Es'Souk

| Stade de Houmet Es'Souk> Rakennuksen tiedot |
| --- | --- |
Sijainti:  Houmet Es'Souk, Djerba, Tunisia
Koordinaatit:  33°52′15″N, 10°51′30″E
Kenttä:  keinonurmi
Käyttäjät
 AS Djerba 
Katsojakapasiteetti
 12 000 
Lisää rakennusartikkeleitaArkkitehtuurin teemasivulla
Stade de Houmet Es'Souk on jalkapallostadion Houmet Es'Soukissa, Djerbassa, Tunisiassa. Stadionille mahtuu 12 000 katsojaa ja se toimii AS Djerban kotistadionina.
Sung-Hak Mun

Sung-Hak "Tom" Mun (s. 28. heinäkuuta 1990) on eteläkorealainen moottoriurheilija. Hän aloitti karting-uran jälkeen kilpa-uransa vuonna 2007, jolloin hän ajoi Formula Renault 2.0 UK BARC-sarjassa, jossa hän keräsi 34 pistettä ja sijoittui kerran palkintokorokkeelle. Loppupisteissä hän oli sarjan yhdeksäs. Vuonna 2008 Mun ajoi Britannian Formula Renault -sarjaa keräten 68 pistettä ja sijoittuen sarjan 21:ksi. Vuonna 2009 Mun ei ajanut missään sarjassa ja palasi vuonna 2010 Aasiaan kilpailemaan Formula BMW Pacific-sarjassa. Hän sijoittui loppupisteissä sarjan kymmenneksi keräten 49 pistettä ja sijoittuen kerran palkintokorokkeelle. Vuonna 2011 Mun ajoi FIA Formula 2-sarjassa saavuttamatta pisteitä.
Special Operations Executive

Kenraalimajuri Colin Gubbins oli SOE:n johdossa vuosina 1943–1946.
Pääasiassa SOE:n käyttöön valmistettu äänenvaimennettu Welrod-pistooli.
Special Operations Executive (SOE) oli brittiläinen vapaaehtoisista koostunut salainen agenttiyksikkö, jonka oli määrä taistella saksalaisia vastaan sabotaasein ja kommandoiskuin. Yksikkö perustettiin 1940 ja hajotettiin 1946.
Agentit hyödynsivät tehtävissään erilaisia erikoisvarusteita, esimerkiksi kuulakärkikynäksi tai sikariksi naamioituja kertalaukauspistooleita. Agenttien odotettu elinikä oli todella lyhyt, sillä kiinni jääneet agentit joutuivat yleensä SS:n tai Gestapon kuulusteltaviksi ja heitä yleensä kidutettiin paljastamaan tietoja muista agenteista. Brittien sodanjohto myös uhrasi häikäilemättömästi tuoreita agenttejansa vuonna 1944 lähettämällä näitä jäämään kiinni muun muassa Pohjois-Ranskassa mukanaan vääriä tietoja vastarinta-operaatioista tulevan maihinnousun suhteen.
SOE:n agenttien merkittävimmistä saavutuksista ensimmäinen oli kesällä 1941, jolloin he räjäyttivät ranskalaisen Pessacin voimalaitoksen. Sähkönjakelun häiriintyminen aiheutti Bordeaux’n sukellusvenetukikohdan sekä lähistön sähköisen junaliikenteen lamaantumisen.
Vuonna 1942 agentit surmasivat Tšekkoslovakiassa Böömin ja Määrin protektoraatin käskynhaltijan Obergruppenführer (kenraali) Reinhard Heydrichin. Tämän SS kosti murhaamalla lähistöllä sijaitsevan Lidicen asukkaat ja polttamalla kylän.
Agentit estivät myös saksalaisten ydinaseaikeet, sabotoimalla operaatio Gunnersidessa raskaan veden tuotantoa Vemorkin vesivoimalassa Telemarkin läänissä Norjassa vuonna 1943. SOE:n menestyksekkäin ja mahdollisesti merkittävin saavutus oli SS-divisioona Das Reichin kuljetuksen sabotointi vuonna 1944, minkä seurauksena divisioonan siirtyminen Normandiaan myöhästyi ratkaisevasti.
SOE sai ansaitsemansa tunnustuksen sodan päätyttyä, kun yhdysvaltalainen kenraali Dwight D. Eisenhower kirjoitti vastarintamiesten ja erikoisagenttien toiminnan vaikuttaneen olennaisesti liittoutuneiden etenemiseen Ranskassa.
Toisaalta monet SOE:n operaatioista myös epäonnistuivat totaalisesti, esimerkiksi Alankomaissa SOE päätyi yhteistyöhön vastarintaliikkeen sijaan saksalaismiehittäjien kanssa, toimittaen viranomaisille vuosina 1942 ja 1943 kymmenittäin agentteja varmaan kuolemaan nimellä Englandspiel tunnetussa tapahtumasarjassa. Kun SOE:n hollantilaisagenttien Pieter Dourleinin ja John Ubbinkin onnistui paeta keskitysleiriltä vuonna 1943 Lontooseen ennen teloitustaan ja varoittaa brittejä traagisesta erehdyksestä, vangittiin heidät itsensä pettureina.
Aiheesta muualla

Kuvia tai muita tiedostoja aiheesta Special Operations Executive Wikimedia Commonsissa
Stench Like Six Demons

| Stench Like Six Demons Anal Stench |
| --- | --- | --- |

Studioalbumin tiedot
 Julkaistu: 10. maaliskuuta 2003
 Tyylilaji: death metal
 Kesto: 38.58
 Levy-yhtiö: Metal Mind Productions
Anal Stenchin muut julkaisut
| Koprofag 997 2002 | Stench Like Six Demons 2003 | Red Revolution 2004 |
Stench Like Six Demons on puolalaisen death metal -yhtye Anal Stenchin ensimmäinen studioalbumi, joka on julkaistu vuonna 2003.
Kappalelista

Satan Cloned the Cookie Pig – 3.06
Crucified by Vodka – 3.57
Anal Blast – 3.31
Torment in the Shebeen – 3.41
Stripped, Raped and Strangled – 3.30 (Cannibal Corpse -cover)
8 Kilograms of Meat Without Bones – 4.05
Koprofuck997 – 4.03
Resistance in Malvova – 4.38
Alcoholic Suicide – 4.16
Territory – 4.11 (Sepultura -cover)